**DĖL ROKIŠKIO RAJONO SAVIVALDYBĖS TARYBOS 2019 M. VASARIO 20 D. SPRENDIMO NR. TS-16 „DĖL ROKIŠKIO RAJONO SAVIVALDYBĖS BIUDŽETO 2019 METAMS PATVIRTINIMO“ PATIKSLINIMO**

2019 m. balandžio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a :

Patikslinti Rokiškio rajono savivaldybės tarybos 2019 m. vasario 20 d. d. sprendimą Nr. TS-15 ,,Dėl Rokiškio rajono savivaldybės biudžeto 2019 metams patvirtinimo“:

1. Padidinti 1 priede patvirtintą savivaldybės biudžeto pajamų dalį 2022,7945 tūkst.

Eur, iš jų:

1.1. padidinti pajamas iš dividendų 9,6 tūkst. Eur;

1.2. padidinti kitų dotacijų iš kitų valdymo lygių planą 36,7145 tūkst. Eur;

1.3. padidinti Kelių priežiūros ir plėtros programos lėšas 1775,1 tūkst. Eur;

1.4. padidinti specialiąją tikslinę dotaciją 218,08 tūkst. Eur., iš jos: 200,0 tūkst. Eur – VšĮ Rokiškio rajono ligoninei universaliai stacionariai rentgeno diagnostikos medicinos priemonei įsigyti, 18,08 tūkst. Eur – tarpinstitucinio bendradarbiavimo koordinatoriaus pareigybei išlaikyti;

1.5. sumažinti specialiąją tikslinę dotaciją valstybės deleguotoms funkcijoms vykdyti 16,7 tūkst. Eur.

2. 1, 2, priedus išdėstyti nauja redakcija.

3. Patikslinti 4, 5, 6 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019M. VASARIO 20 D. SPRENDIMO Nr. TS-16 „DĖL ROKIŠKIO RAJONO SAVIVALDYBĖS BIUDŽETO 2019 METAMS PATVIRTINIMO“ PATIKSLINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**1**. **PAJAMOS.**

Iš viso pajamos didinamos 2022,7945 tūkst. Eur (1, 2, priedai).

1.1. Pajamų iš dividendų buvo planuota 20 tūkst. Eur. Pagal AB ,,Panevėžio energija“ visuotiniam akcininkų susirinkimui pateiktus dokumentus dėl pelno paskirstymo, Rokiškio savivaldybei pagal turimas akcijas priklauso 50 tūkst. Eur dividendų. Todėl šių pajamų planinė užduotis didinama 9,6 tūkst. Eur (1 priedas).

1.2. Su Viešųjų investicijų plėtros agentūra yra sudarytos sutartys 7 projektams dėl dotacijos savivaldybės nuosavai daliai prisidėti prie vykdomų projektų. Šiais metais gauta dotacija 36,7145 tūkst. Eur šiems projektams: ,,Obelių gyvenamosios vietos atnaujinimas“, ,,Vaikų ir jaunimo neformalaus ugdymosi galimybių plėtra Rokiškio rajone“, ,,Kauno gatvės rekonstrukcija“, ,,Juodupės gyvenamosios vietovės atnaujinimas“ ir ,,Socialinio būsto plėtra Rokiškio rajono savivaldybėje“. Šia suma didinamos biudžeto pajamos ( 1 priedas ).

1.3. Susisiekimo ministerija paskirstė lėšas savivaldybėms Kelių priežiūros ir plėtros programai. Rokiškio rajono savivaldybei skiriama 1775,1 tūkst. Eur, kuriais ir didinamos pajamos.

(1, 2 priedai).

1.4. Specialioji tikslinė dotacija didinama 218,08 tūkst. Eur: Sveikatos ministerija skyrė lėšas universaliai stacionariai rentgeno diagnostikos medicinos priemonei VšĮ Rokiškio rajono ligoninei įsigyti – 200 tūkst. Eur ir 18,08 tūkst. Eur Švietimo, mokslo ir sporto ministerija skyrė tarpinstitucinio bendradarbiavimo koordinatoriaus pareigybei išlaikyti (1, 2 priedai).

1.5. Socialinės apsaugos ir darbo ministerija sumažino skirtas lėšas deleguotai valstybės funkcijai – paramai mokiniams – 16,7 tūkst. Eur. Šios lėšos paprastai koreguojamos keletą kartų per metus (1, 2, 6 priedai).

**2. IŠLAIDOS**

Išlaidos tikslinamos didinamų pajamų dalimi – 2022,7945 tūkst. Eur. Priedai tikslinami arba išdėstomi nauja redakcija ( 1, 2, 4, 5, 6 priedai).

2.1. **1 programai ,,Savivaldybės funkcijų įgyvendinimas ir valdymas“:**

Savivaldybės administracijai:

- skiriami asignavimai tarpinstitucinio bendradarbiavimo koordinatoriaus pareigybei išlaikyti –-18,08 tūkst. Eur (4,5 priedai-VF);

- mažinami asignavimai valstybės deleguotos funkcijos (parama mokiniams) administravimui – 0,6 tūkst. Eur ( 4, 5, 6 priedai, VF).

2.2**. 4 programai ,,Socialinės paramos ir sveikatos apsaugos paslaugų kokybės gerinimas“.**

Socialinės paramos ir sveikatos skyriui:

- skiriami asignavimai universaliai stacionariai rentgeno diagnostikos medicinos priemonei

VšĮ Rokiškio rajono ligoninei įsigyti – 200 tūkst. Eur (4, 5 priedai-VF);

- mažinami asignavimai valstybės deleguotai funkcijai (paramai mokiniams) – 16,1 tūkst. Eur (4, 5, 6 priedai, VF).

Savivaldybės administracijai valstybės deleguotai- užimtumo didinimo programai- skirti asignavimai 133,8 tūkst.Eur perskirstomi seniūnijoms ir biudžetinėms įstaigoms, kurios vykdys viešuosius darbus. (4,5,6 priedai).

2.3. **5 programai ,,Rajono infrastruktūros objektų priežiūra, plėtra ir modernizavimas“:**

Statybos ir infrastruktūros skyriui skiriami asignavimai:

- Kelių priežiūros ir plėtros programai – 1775,1 tūkst. Eur, iš kurių 1159,0 tūkst. Eur – ilgalaikiam turtui (4, 5 priedai, VF);

- dotacija ES projektams finansuoti – 36,7145 tūkst. Eur (4, 5 priedai, SF);

- kompensacijoms gyventojams, nutraukus šildymą, 9,6 tūkst. Eur (4, 5 priedai, SF).

**Galimos pasekmės, priėmus siūlomą tarybos sprendimo projektą:**

**teigiamos, nauda rajono gyventojams.** Bus finansuotos reikalingos ir būtinos išlaidos;

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė